ওয়েব ডেস্ক: কলকাতা ফ্যান্সি মার্কেট এলাকা থেকে উদ্ধার হওয়া জাল নোট তৈরি হতো হাওড়াতে। ধৃতদের জিজ্ঞাসাবাদ করে কলকাতা পুলিসের গোয়েন্দারা জানতে পেরেছেন, বাউড়িয়া এলাকায় জাল নোট ছাপার কাজ চলত। প্রথমে আসল ২০০০ টাকার নোট স্ক্যান করা হতো। এরপর অফসেট প্রিন্টিং মেশিনে প্রিন্ট করা হতো নকল নোট। ধৃতদের আজ আলিপুর আদালতে তোলা হবে। তদন্তের জন্য ধৃতদের নিজেদের হেফাজতে চাইবে পুলিস। পুলিস সূত্রে খবর, হেফাজতে নেওয়ার পর ধৃতদের নিয়ে তল্লাসি চালানো হবে। গতকালই ৫৭ লক্ষ টাকার জাল নোট সহ ৫জনকে গ্রেফতার করে পুলিস।